Държавен вестник, бр. 73, 2010 г., стр. 67

БРОЙ  73	
Д Ъ Р Ж А В Е Н  В Е С Т Н И К 	
СТР.  67  
1. шахта, която е пространство от сграда, 
в което се движат кабината и/или противо­
тежестта на подемника;
2. собствена носеща шахта, която не е 
елемент на сградата.
Чл. 35. (1) Шахтата по чл. 34, т. 1 трябва да 
съответства на изискванията в инструкцията 
за експлоатация на подемника. Ако в инструк­
цията не са посочени такива изисквания, 
шахтата трябва да отговаря на изискванията 
на ал. 2 – 10.
(2) Шахтата се проектира с плътни стени, 
под и таван. Отвори се предвиждат:
1. за шахтени врати;
2. за аварийни врати и люкове за проверка;
3. за отвеждане на газове и дим в случай 
на пожар;
4. за вентилация;
5. между шахтата и машинното помещение 
или помещението за ролките;
6. в разделителните прегради между по­
демниците.
(3) Шахтата може да не е напълно огра­
дена, ако:
1. това е предвидено в инструкцията за 
експлоатация;
2. пространството, в което се движи по­
демникът, е оградено така, че подвижните 
части на подемника да не са достъпни за хора.
(4) Максималните допустими отклонения 
от вертикала на шахтата са под ± 0,025 m.
(5) Шахтата се проектира така, че да из­
държа на натоварванията, създавани от:
1. повдигателния механизъм;
2. направляващите елементи при задей­
стване на захващащия механизъм;
3. ексцентрично разположен товар в ка­
бината;
4. действието на буферите при въздейст­
вието на устройството срещу отскачане на 
опъващото устройство на уравновесяващите 
въжета;
5. товарене и разтоварване на кабината и др.
(6) Шахтата се изгражда така, че да издържа 
без остатъчна деформация натоварване 300 N, 
равномерно разпределено на площ 0,0005 m2, 
при което еластичната деформация е не по-
голяма от 0,015 m.
(7) Подът на шахтата под буферите на 
кабината или под хидравличния цилиндър 
се проектира така, че да издържа на четири­
кратната статична сила, създавана от масата 
на напълно натоварена кабина, а подът на 
шахтната яма под буферите на противоте­
жестта или под зоната на движение на урав­
новесяващия товар трябва да издържа на 
четирикратната статична сила, създавана от 
масата на противотежестта или от масата на 
уравновесяващия товар.
(8) Шахтата трябва да има постояннодей­
стваща вентилация, осигуряваща достатъчен 
въздухообмен.
(9) Когато шахтата има части, които са под 
нивото на околния терен, те се защитават от 
проникване на вода.
(10) Подът на шахтата, под който има по­
мещения за пребиваване на хора, трябва да 
е оразмерен така, че да издържа на удар при 
падане на противотежестта на подемника от 
най-високата точка на шахтата.
Чл. 36. (1) В шахтите по чл. 34, т. 1 и 2 
и в машинното помещение не трябва да се 
разполагат: 
1. електрически проводници, които не са 
част от подемника;
2. газопроводи, водопроводи, тръби на 
канализацията и други проводи;
3. съоръжения и машини, които не са част 
от подемника. 
(2) В машинното помещение и в шахтата по 
чл. 34, т. 1 се монтира постоянно осветление.
Чл. 37. (1) Машинното помещение на 
подемниците трябва да бъде с височина, не 
по-малка от 2 m.
(2) Машинното помещение трябва да има 
постояннодействаща вентилация.
(3) Между задвижващия механизъм, монти­
ран в машинното помещение, и други машини 
и съоръжения или стените на помещението 
трябва да има разстояние, не по-малко от 0,6 m.
(4) Машинното помещение се проектира с 
метални врати с минимални размери 0,6 m на 
1,8 m, които се заключват и отварят навън.
(5) Отворите за преминаване на въжета 
в пода на машинното помещение трябва да 
са оградени с реборд с височина над 0,05 m.
Г л а в а  т р е т а
БЕЗОПАСНА ЕКСПЛОАТАЦИЯ НА ПОВ­
ДИГАТЕЛНИТЕ СЪОРЪЖЕНИЯ
Раздел І
Поддържане, ремонтиране и преустройване 
Чл. 38. Преди пускането в експлоатация 
на повдигателни съоръжения по чл. 2, ал. 1, 
т. 1 – 4 и 6 – 8, за които има наредби по чл. 7 
от ЗТИП и на които е извършено преустрой­
ство, което е довело до изменение на:
1. конструкцията на повдигателното съоръ­
жение, при което се променят техническите 
му характеристики и се повишават или пре­
разпределят натоварванията в елементите му 
или се намалява товарната или собствената 
устойчивост, или 
2. задвижването на повдигателното съо­
ръжение, или 
3. мястото или начина на управление на 
повдигателното съоръжение, или
4. модела или типа на защитните елементи, 
лицето, което е извършило преустрой­
ството, трябва да извърши оценяване на съ­
ответствието на преустроеното съоръжение 
със съществените изисквания, определени в 
приложимата наредба по чл. 7 от ЗТИП.